નવી દિલ્હી : પશ્ચિમ દેશોના પ્રતિબંધથી મુક્ત ઇરાન સાથે સંબંધોને સુધારવા વડા પ્રધાન નરેન્દ્ર મોદી આજથી બે દિવસના પ્રવાસે જશે. ઇરાનના પ્રવાસનો મુખ્ય હેતુ બે દેશો વચ્ચેના પારસ્પરિક સંબંધોને વધુ મજબુત કરવાનો છે. બે દેશો વચ્ચે વેપાર અંગે પણ સમજૂતિ કરાર કરવામાં આવશે. વડા પ્રધાન નરેન્દ્ર મોદી બે દિવસના પ્રવાસમાં ઇરાનના રાષ્ટ્રપતિ ડો. રૂહાની તેમજ ત્યાં સર્વોચ્ચ નેતા અયાતુલ્લા ખમનેઇ સાથે મુલાકાત કરશે. તેમજ દ્વીપક્ષીય બેઠકમાં બંને દેશો વચ્ચે ક્ષેત્રીય સંપર્ક, ઇન્ફ્રાસ્ટકચરમાં વિશિષ્ટ સહયોગ, ઉર્જા ભાગીદારીમાં વિકાસ તેમજ પારસ્પરિક વેપારના વિસ્તાર સહિત અનેક મુદ્દાઓ પર ચર્ચા કરવામાં આવશે અને ઘણી સમજૂતિ પર કરાર કરવામાં આવશે.